Public procurement notice: Voluntary Ex Ante Transparency Notice
Published: 2020-11-06
Buyer: Kanta-Hämeen sairaanhoitopiirin kuntayhtymä
Country: FI
Contract type: Services
Procedure: Negotiated without a prior call for competition
CPV classification: 72000000 | 79000000 | 79400000
Estimated value: 280000 EUR

Technical requirements: Potilasvirtojen synkronointia ja siihen liittyvää johtamisjärjestelmän uudistusta (Pride and Joy) koskeva hankinta
QFI Consulting LLP & NHG Finland Oy -konsortion tarjoama pilotti koskee Pride and Joy -lähestymistavan kokeilua neljällä (4) KHSHP:n määrittämällä vuodeosastolla sekä tietojohtamisratkaisun ylläpitoa vuoden pituisen kokeilujakson jälkeen.
Kokeilujakso maksaa 150 000 EUR (alv 0 %). Vuoden kuluttua toimeenpanon alkamisesta alkaa tietojohtamisratkaisun kuukausittainen ylläpitomaksu 3 300 EUR / kk.
Kuntatalouden vaikeasta tilanteesta johtuvien talouspaineiden sekä koronavirusepidemian aiheuttaman hoitojonojen pidentymisen ja hoitotakuun ylittymisen takia KHSHP:n on kiireellisesti pystyttävä parantamaan hoidon saatavuutta ja toiminnan taloudellisuutta, ja varmistettava samalla, että yhä kasvava määrä potilaita voidaan hoitaa laadukkaasti ja nopeammin henkilöstöä lisäämättä. Kuntayhtymän johto on viime kuukausien aikana monipuolisesti perehtynyt markkinoilla tarjolla oleviin vaihtoehtoihin, joiden avulla näitä toimia pystytään merkittävästi edistämään.
Pride and Joy -lähestymistavan avulla on osoitetusti saavutettu poikkeuksellisen merkittäviä parannuksia verrattain lyhyessä ajassa useissa kymmenissä sairaaloissa ympäri maailmaa (esim. Yhdysvallat, UK, Hollanti, Kanada).
QFI Consulting LLP & NHG Finland Oy -konsortio on tarjonnut KHSHP:lle asiantuntijapalvelua ns. Pride and Joy -lähestymistavan toimeenpanoon. Konsortio koostuu lähestymistavan kehittäneen Alex Knightin yrityksestä QFI Consulting Ltd:stä sekä heidän suomalaisesta yhteistyökumppanistaan NHG Finland Oy:stä. Khshp tekee sopimuksen NHG Finland Oy:n kanssa ja QFI Consulting Ltd toimii heidän alihankkijanaan.
Lähestymistavan tavoitteena on hoidon saatavuuden lisääminen sekä laadun ja tuottavuuden parantaminen samanaikaisesti. Lähestymistapaa, jota on tarkemmin kuvattu Alex Knightin (UK) kirjoittamassa Pride and Joy -kirjassa, täydentää – mutta myös poikkeaa olennaisilta osin – perinteisistä johtamisen lähestymistavoista, joita KHSHP:ssä parhaillaan sovelletaan (esim. Lean, Agile toiminnanohjausta jne.) tai joita aiemmin on kokeiltu.
Kyseessä on 1) tietojohtamisratkaisun mahdollistama kliinisesti johdettu toiminnallinen uudistus, jonka keskiössä on potilasvirtojen keskinäinen synkronointi, näihin liittyvän kompleksisuuden haltuunotto helposti ja nopeasti sekä 2) johtamisjärjestelmän uudistaminen lähestymistapaa tukevaksi. Tietojohtamisratkaisu auttaa terveydenhuollon ammattilaisia vastaamaan samalla tavalla keskeiseen kysymykseen: ”kaikista potilaista, joita voisin hoitaa, ketä minun tulisi hoitaa seuraavaksi?”
Tavoitteena on selkeyttää ammattilaisten työtä ja vähentää tilanteita, joissa potilaat odottavat, koska kiireettömien tai sub-akuuttien potilaiden hoitojärjestys ei ole optimaalinen. Tämä on yleistä silloin kuin potilaiden hoitojärjestys perustuu yksittäisten ammattilaisten arvioon, ilman läpinäkyvyyttä siihen, millaisia vaikutuksia näillä päätöksillä on muiden potilaiden hoitoon. Potilaiden hoitamisen saapumisjärjestyksessä tai vastaavalla perinteisellä tavalla on osoitettu johtavan turhiin viiveisiin potilaiden hoitoajassa, kuormittaen henkilöstä ja heikentäen hoidon saatavuutta.
Hyväksi todettu ja yleinen periaate hoitojakson keston lyhentämisessä on kehitystyön fokusointi niiden vaiheiden kehittämiseen, joiden nähdään aiheuttavan eniten turhia viivästyksiä potilaiden hoitoon. Pride and Joy -lähestymistavassa tunnistetaan kuitenkin, että eniten viivästyksiä todellisuudessa aiheuttavien vaiheiden (jatkuva) määrittely on hyvin vaikeaa ja usein jopa mahdotonta, ellei potilasvirtoja ensin synkronoida keskenään. Synkronointi tarkoittaa, että sairaalan kaikki resurssit osaavat priorisoida potilaiden hoitojärjestystä samalla tavalla ja reaaliajassa.
Haasteena on sairaalamaailman potilasvirtojen kompleksisuus. Sairaalan potilasvirrat muodostavat kompleksisen verkon jatkuvasti muuttuvia potilaspolkuja, joiden keskinäinen synkronointi on erittäin työlästä ilman apuvälineitä. Tällä hetkellä edes kehittyneet sairaalamaailman tieto- tai toiminnanohjausjärjestelmät eivät tällaista tarjoa. Vasta kun potilasvirrat on synkronoitu keskenään, voidaan selkeästi tunnistaa ne vaiheet, joita kehittämällä saavutetaan suurimmat parannukset. Kun potilasvirrat on synkronoitu, voidaan myös kehityskohteiden rahallinen arvo todentaa (kehityspotentiaali).
Palvelu hankitaan suorahankintana, koska KHSHP:n arvion mukaan NHG:stä ja QFI:sta koostuva konsortio on ainoa toimija, jolla on riittävää kokemusta ja näyttöä onnistuneista implementoinneista sekä valmis tietojohtamisratkaisu Pride and Joy -lähestymistavan toimeenpanemiseen KHSHP:n edellyttämässä ajassa. Toimittajan tulee pystyä toteuttamaan tietojohtamisratkaisun yksisuuntainen integraatio noin kuukaudessa. KHSHP:n arvion mukaan valmiutta vastaavan kyvykkyyden rakentamiseen ei ole muilla markkinatoimijoilla. Pride and Joy -ratkaisuun sisältyy tietojärjestelmä, jonka IPR-oikeudet ovat tarjoajalla. Näin ollen ratkaisuun liittyvän järjestelmähankinnan voi toteuttaa yksinoikeuksiin liittyvistä syistä vain tarjoaja.
Julkisista hankinnoista ja käyttöoikeussopimuksista annetun lain 40 §:n 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Potilasvirtojen synkronointia ja siihen liittyvää johtamisjärjestelmän uudistusta (Pride and Joy) koskeva hankinta


Winner: NHG Finland Oy
Award value: 280000